असन्तुष्टि व्यक्त गर्नेमा विजय गच्छदारको समूह पनि छ । उनले जेठ २५ गतेको १६ बुँदे गराउनेदेखि संविधान निर्माणको प्रक्रिया प्रारम्भ गराउने महŒवपूर्ण भूमिका निर्वाह गरेका थिए । सकेसम्म असन्तुष्ट सबै पक्षलाई संविधानको दस्तावेजमा हस्ताक्षर गराउने वातावरण तयार गरिनुपथ्र्यो । होइन भने कम्तीमा, गच्छदार जो संविधान निर्माणयात्राको अन्तिमसम्मका सहयात्री थिए, लाई समेट्न सक्नुपथ्र्यो । विजय समूहसम्मलाई पनि समेट्न सकिएको भए आजको मधेस थरुहट आन्दोलन केही हदसम्म मत्थर हुनसक्थ्यो । पछिल्लो समयमा संविधान निर्माणमा सक्रिय पक्षबाट देखाइएको अग्रसरताले समस्या समाधानका लागि नेताहरूको ध्यानाकृष्ट भएको प्रतीत हुन्छ । प्रधानमन्त्री सुशील कोइरालाले असन्तुष्टसँग वार्ता गरी समस्या समाधान गर्नकै लागि अमेरिकाको न्युयोर्कमा हुने संयुक्तराष्ट्र सङ्घको महासभामा सहभागी हुने कार्यक्रम रद्द गर्नुभयो, जो स्वागतयोग्य छ । संवादका दिशामा ढिलै भए पनि सुरु भएको यो अग्रसरता सकारात्मक छ । संवादका लागि यस्तै अग्रसरता असन्तुष्टबाट पनि अपेक्षित छ ।
